Source: http://www.pravnosvetovanje.info/wp/author/admin/page/2/
Timestamp: 2019-12-15 01:25:30+00:00

Document:
Pravna hiša IURIS | Author | Alenka Zaveršek | Page 2
Ste storili prometni prekršek in ne zmorete plačati globe? Obstaja rešitev in sicer delo v splošno korist namesto globe.
Če globe/kazni zaradi premoženjskega stanja ne zmorete plačati in je kazen višja od 300 EUR, zakon omogoča, da se globa/kazen nadomesti z opravo določene naloge v splošno korist ali korist samoupravne lokalne skupnosti. Za vsakih 10 EUR kazni vam bodo naložili 1 uro dela.
Delo v splošno korist je potrebno predlagati. Ponujamo vam:
vzorčni predlog za nadomestitev globe z opravo določene naloge v splošno korist ali korist samoupravne lokalne skupnosti.
Na podlagi vašega predloga vam sodišče določi trajanje nalog (30 – 400 ur dela) in sicer po formuli 10 EUR= 1 ura dela.
Prošnja za odobritev obročnega plačila globe
Ste prejeli globo za prekršek in je ne zmorete plačati v enkratnem znesku? Zakon vam ponuja možnost obročnega plačila globe.
Najpozneje do poteka roka za plačilo globe lahko predlagate, da se globa plača v obrokih. Pristojni organ vam bo s sklepom določil način odplačevanja in rok plačila. Rok za plačilo je največ eno leto oz globa se lahko plača v največ 12 zaporednih mesečnih obrokih.
V kolikor boste sklep o obročnem plačilu spoštovali, vas bodo pustili na miru. Izognili se boste morebitni prisilni izterjavi.
Pazite, da ne zamudite!
Če boste zamudili s plačilom posameznega obroka za plačilo globe, bodo z dnem zamude zapadli v plačilo še neplačani obroki. Če zapadlih obrokov ne boste plačali, si boste prislužili prisilno izterjavo.
Po zakonu vam sodišče odvzame vozniški izpit ko dosežete ali presežete 18 kazenskih točk. Pa vendar, če gre za vašo prvo prekoračitev kazenskih točk, ni vse izgubljeno. Zakon takim voznikom omogoča »odpustek« v obliki tako imenovanega pogojnega odvzema vozniškega dovoljenja.
Pogojni odvzem oz pravilno imenovano »odložitev izvršitve prenehanja veljavnosti vozniškega dovoljena« je možen tako za voznike, ki so 18 točk dobili z enim prekrškom (npr. ste napihali v redni kontroli prometa) ali za voznike, ki so točke nabrali postopoma z več manjšimi prekrški.
Kaj pogojni odvzem sploh je?
Na podlagi vaše prošnje oz. predloga vam bo sodišče odložilo prenehanje veljavnosti vozniškega dovoljena in določilo preizkusno dobo ter dodatne obveznosti. Če v poskusni dobi ne boste storili večjega prekrška in boste izpolni naložene obveznosti, se vam izpit ne bo odvzel, točke pa se bodo zbrisale.
Ves čas trajanja preizkusne dobe boste imeli veljavno vozniško dovoljenje, vendar prekrškov ne boste smeli ponavljati.
Predlog za pogojni odvzem vozniškega dovoljenja
Ker je odvzem vozniškega dovoljenja lahko precej draga zadeva, vam svetujemo, da naročite:
Vzorec predloga za pogojni odvzem v katerega vpišete vaše osebne podatke in razloge ali pa
naročite individualno sestavo predloga za pogojni odvzem.
Vzorec ali individualno sestavo dodajte v košarico ter oddajte naročilo.
Pogojni odvzem izpita oz. kako se izogniti odvzemu izpita?
Ste dobili 18 kazenskih točk in vam je sodišče s sklepom odvzelo izpit? Ali veste, da lahko kljub izreku prenehanja veljavnosti vozniškega dovoljenja predlagate za t.i. pogojni odvzem izpita? Vzorčni predlog za pogojno prenehanje veljavnosti vozniškega dovoljenja lahko naročite pri nas za ceno 30 EUR.
Kaj je pogojni odvzem vozniškega dovoljenja?
Pogojni odvzem vozniškega dovoljenja pomeni, da sodišče odloži prenehanje veljavnosti vozniškega dovoljena, in določi preizkusno dobo ter obveznosti voznika. V času poskusne dobe mora voznik:
izpolniti obveznosti, ki jih določi sodišče in
ne sme storiti nobenega večjega prekrška.
Ves čas trajanja preizkusne dobe imate veljavno vozniško dovoljenje in se lahko brez strahu vozite.
Če voznik ne stori nobenega večjega prekrška in izpolni vse naložene obveznosti, se mu izpit ne odvzame, kazenske točke pa se mu zbrišejo.
Pogojni odvzem izpita morate predlagati
Pogojni odvzem ni avtomatski, ampak ga morate predlagati. Predlog lahko vložite v roku 15 dni od pravnomočnosti sklepa o prenehanju veljavnosti vozniškega dovoljenja. V predlogu morate natančno opisati okoliščine ter mu priložiti zdravniško spričevalo.
Razlogi za izrek pogojnega odvzema
Predlogu lahko sodišče ugodi, če oceni, da storilec prekrškov ne bo ponavljal in da bo izpolnil naložene obveznosti. Pri oceni predvsem upošteva osebnost storilca, predkaznovanost, okoliščine, v katerih je storil prekršek, itd.
Če predloga ne znate sestaviti sami, lahko pri nas naročite:
Vzorec predloga za pogojni odvzem (cena 30,50 EUR z vključenim DDV) v katerega vpišete vaše osebne podatke in razloge ali pa
naročite individualno sestavo predloga za pogojni odvzem (cena 67 EUR z vključenim DDV).
Vzorec ali individualno sestavo dodajte v košarico ter oddajte naročilo. Na elektronski naslov boste prejeli predračun. Po plačilu predračuna vam bomo še isti dan poslali naročen vzorec ali vprašalnik za sestavo predloga.
Od 1.1.2012 dalje mora imeti poslovodja (direktor) v enoosebni družbi obvezno sklenjeno pogodbo o poslovodenju. Brez pogodbe o poslovodenju si ne sme izplačevati honorarja, prav tako pa si ne sme izplačevati stroškov. V kolikor bi si poslovodja izplačal honorar in stroške, bi bili ti davčno nepriznani in zato dvojno obdavčeni.
Ker je davčno priznan le tisti odhodek (plačilo), ki je dogovorjen v pogodbi o poslovodenju, je podpis pogodbe nujen.
S pogodbo o poslovodenju se poslovodja zaveže, da bo vodil in zastopal družbo, družba pa mu bo v zameno za to izplačevala honorar/nadomestilo.
Obvezno je potrebno navesti vsa potencialna izplačila (honorar, potni stroški…), saj bodo le na ta način davčno priznani.
Potrebujete preprost vzorec pogodbe o poslovodenju? Naročite ga tukaj:
S 27.12.2011, ko je stopil v veljavo spremenjen Pravilnik o izvajanju Zakona o davčnem postopku, morajo podjetja vsa plačila nad 50 EUR za blago in storitve izvršiti na TRR prejemnika (podjetja). Določba je neživljenska in v praksi težko izvedljiva, saj veliko mikro in majhnih podjetij nima plačilne ali kreditne kartice. Nadaljuj z branjem
V skladu z Zakonom o gospodarskih družbah je prokurist poslovni pooblaščenec, ki sme zastopati družbo (razen v poslih odsvajanja in obremenjevanja nepremičnin). V praksi pa marsikateri prokurist dejansko ne opravlja funkcije prokurista, ampak opravlja poslovodno funkcijo.
Izredna odpoved pogodbe o zaposlitvi oziroma izredna odpoved delovnega razmerja pomeni odpoved pogodbe/delovnega razmerja brez odpovednega roka. Izredno lahko odpovesta delovno razmerje oba (delavec in delodajalec), vendar le, če obstajajo z zakonom določeni razlogi. Nadaljuj z branjem
Delavec lahko izredno odpove pogodbo o zaposlitvi v roku 30 dni od kar je pisno opomnil delodajalca na izpolnitev obveznosti in o kršitvah pisno obvesti inšpektorja za delo, če delodajalec v roku 8 dni od pisnega opomina kršitve ni odpravil. To pomeni, da mora delavec: Nadaljuj z branjem
Ali se zavedate, da vas lahko kaj hitro doleti 120.000 EUR visoka kazen po Zakonu o preprečevanju pranja denarja in financiranja terorizma? Zakon zavezancem nalaga ogromno obveznosti! Katere obveznosti imate in kako jih izpolnite, si lahko preberete v nadaljevanju. Nadaljuj z branjem
Sodni stroški – plačilo in povračilo predujma
Izvršilne stroške plača najprej upnik, nato pa lahko zahteva, da mu jih mora dolžnik povrniti. Za izvedbo izvršilnih dejanj mora upnik plačati predujem za stroške izvršilnih dejanj. Višino in rok plačila določi sodišče. Nadaljuj z branjem

References: sodišče 
 sodišče 
 sodišče 
 sodišče 
 sodišče 
 sodišče 
 sodišče